කටක ලග්න හිමියන්ගේ කේන්දරයේ දොළෙස්වැන්නේ රවි සමග බුධ ගමන්කරන විට ගුරු හතර වැන්නේ ගමන් කරයි. විදේශ ගමන්වලට සුබ වේ. විදේශ රැකියා ලාභ හිමි වේ. ස්වයං රැකියා වලින් ලාභ බලාපොරොත්තු විය හැක .මෙම කාල සීමාවේදී උසස් කෙනෙකු හෝ රැකියා ප්‍රධානියෙකු අමනාප වීමට ඉඩ තිබේ. පවුලේ කටයුතුවලට අමතර වියදම් දැරීමට සිදු විය හැකියි. කතාව නිසාද පාඩු සිදු වීමට හැකියි. ලිය කියවිලිවලට අත්සන් තබන විට කල්පනාකාරී වන්න. අසල්වැසියන් ද අමනාප වීමට ඉඩ ඇත. මේ අතර ඇස්වල ආබාධ ඇති විය හැකියි. සිංහ ලග්න හිමියන්ගේ කේන්දරයේ සියලුම ලැබීම් පෙන්වන එකොළොස් වැන්නේ ලග්නාධිපති රවි සමග බුධ ගමන් කරන විට ගුරු තුන්වැන්නේ ගමන් කරයි. ආදායම් තත්ත්වය යහපත් වේ. අලුතින් ව්‍යෘපාර ආරම්භ කිරීමට තිබූ බලාපොරොත්තු ඉටු වේ. අලුත් උසස් බුද්ධිමත් මිතුරන් හඳුනා ගැනීමට හැකි වේ. මේ අතර රැකියා කටයුතුවලදී උසස් අයගේ ප්‍රශංසා හිමි වේ. සමාජ සේවා කටයුතුවලදී ප්‍රමුඛත්වය හිමි වේ. මේ අතර අධ්‍යාපන කටයුතු සාර්ථක වේ. වැඩිමහල් සහෝදරයකුට සුබයි. කෙටි ගමන් බිමන් අධික වේ. ආගමික කටයුතුවලට සිත යොමු වේ.
සිංහ ලග්න හිමියන්ගේ කේන්දරයේ සියලුම ලැබීම් පෙන්වන්නේ කී වැන්නේද
එකොළොස් වැන්නේ